rejauldu/bengali-wikipedia huggingface dataset:
আল-আজহার বিশ্ববিদ্যালয় – গাজা () একটি ফিলিস্তিনি, পাবলিক, অলাভজনক এবং স্বাধীন উচ্চ শিক্ষা প্রতিষ্ঠান। এটিকে অনেকসময় সংক্ষেপে এইউজি (AUG) লেখা হয়ে থাকে। প্রথম ইন্তিফাদার সময় ফিলিস্তিনি নেতা ইয়াসির আরাফাত ১৯৯১ সালের সেপ্টেম্বরে একটি ফিলিস্তিনি জাতীয় বিশ্ববিদ্যালয় প্রতিষ্ঠার জন্য একটি ডিক্রি জারি করেন। এইউজি তার যাত্রা শুরু করে ১৮ অক্টোবর ১৯৯১ একটি দোতলা ভবনে ৭২৫জন শিক্ষার্থী নিয়ে যাত্রা শুরু করে। শুরুর শিক্ষার্থীরা দুটি অনুষদে নথিভুক্ত ছিল; শিক্ষা অনুষদ এবং শরিয়া ও আইন অনুষদ (বর্তমানে আইন অনুষদ)। গাজার অধিকাংশ শিক্ষা প্রতিষ্ঠানের মতো, বিশ্ববিদ্যালয়টির শিক্ষাব্যবস্থা নারী ও পুরুষদের জন্য পৃথকীকৃত। থাম্ব|কলা অনুষদ - আল আজহার বিশ্ববিদ্যালয়   ইতিহাস  এইউজি ১৯৯১ সালে মাত্র দুটি অনুষদ নিয়ে তার কার্যক্রম শুরু করেছিল: শিক্ষা অনুষদ এবং শরিয়া ও আইন অনুষদ (বর্তমানে আইন অনুষদ)। ১৯৯২ সালে, চারটি অনুষদ: ফার্মেসি অনুষদ, কৃষি ও পরিবেশ অনুষদ, বিজ্ঞান অনুষদ এবং কলা ও মানব বিজ্ঞান অনুষদ প্রতিষ্ঠিত হয়েছিল, তারপরে অর্থনীতি এবং প্রশাসনিক বিজ্ঞান অনুষদ প্রতিষ্ঠিত হয়েছিল।  ফলিত চিকিৎসা বিজ্ঞান অনুষদ ১৯৯৭ সালে ফিলিস্তিনি সম্প্রদায়ের চিকিৎসা চাহিদা পূরণের জন্য এইউজি উন্নয়নের আরেকটি পর্যায়ে প্রতিষ্ঠিত হয়েছিল। ১৯৯৯ সালে, মেডিসিন অনুষদ, আবু দিসে আল কুদস বিশ্ববিদ্যালয়ের ফিলিস্তিনের মেডিসিন অনুষদের একটি শাখা হিসেবে, গাজা উপত্যকার প্রথম চিকিৎসা অনুষদ খোলা হয়েছিল।  প্রকৌশল ও তথ্য প্রযুক্তি অনুষদটি ২০০১ সালে নতুন জ্ঞান এবং প্রযুক্তির সাথে পরিচিত থাকার জন্য চালু করা হয়েছিল। ২০০৭ সালে, ফিলিস্তিনি সম্প্রদায়ের মৌখিক স্বাস্থ্যসেবা উন্নত করার জন্য ডেন্টিস্ট্রি অনুষদ খোলা হয়েছিল। শরিয়া অনুষদটি ২০০৯ সালে একটি স্বতন্ত্র অনুষদ হিসাবে পুনরায় খোলা হয়েছিল।  ২০১৫ সালে, আল-মুগরাকা এলাকায় নতুন ক্যাম্পাসে পরিবেশ বিজ্ঞান এবং কৃষি ভবনের জন্য রাজা হাসান দ্বিতীয় উদ্বোধন করা হয়েছিল। মরক্কোর রাজা ষষ্ঠ মুহাম্মদের অর্থায়নে এই ভবনটি নির্মাণ করা হয়েছিল। দুটি ভবন, অডিটোরিয়াম এবং কলা ও মানব বিজ্ঞান অনুষদ সৌদি ফান্ড ফর ডেভেলপমেন্ট দ্বারা অর্থায়ন করা হয়েছে এবং আল-মুগরাকার নতুন ক্যাম্পাসে সংযুক্ত করা হবে।   অনুষদ    কৃষি ও পরিবেশ অনুষদ  ফলিত চিকিৎসা বিজ্ঞান অনুষদ  কলা ও মানব বিজ্ঞান অনুষদ  ডেন্টিস্ট্রি অনুষদ  অর্থনীতি এবং প্রশাসনিক বিজ্ঞান অনুষদ  প্রকৌশল ও তথ্য প্রযুক্তি অনুষদ  শিক্ষা অনুষদ  আইন অনুষদ  মেডিসিন অনুষদ  ফার্মেসি অনুষদ  বিজ্ঞান অনুষদ  শরিয়া অনুষদ   উল্লেখযোগ্য ব্যক্তিবর্গ    হিবা আবু নাদা (ফিলিস্তিনি কবি, ঔপন্যাসিক এবং পুষ্টিবিদ)।   আর্ও দেখুন    ফিলিস্তিনি বিশ্ববিদ্যালয়ের তালিকা   তথ্যসূত্র    গ্রন্থপঞ্জি    Bowen, Donna Lee, and Early, Evelyn A. (2002). Everyday Life in the Muslim Middle East: Second Edition. Indiana University Press.    বহিঃসংযোগ      বিষয়শ্রেণী:গাজা ভূখণ্ডে শিক্ষা বিষয়শ্রেণী:১৯৯১-এ ফিলিস্তিন অঞ্চলে প্রতিষ্ঠিত
২৮তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটাশতম আয়োজন। ২০০৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৩টি বিভাগে ১৯ জন বিজয়ীকে পুরস্কার প্রদান করা হয়। হৃদয়ের কথা শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র   হৃদয়ের কথা শ্রেষ্ঠ পরিচালক  এস এ হক অলিক  হৃদয়ের কথা শহীদুল ইসলাম খোকন  বাঙলা শ্রেষ্ঠ অভিনেতা  রিয়াজ  হৃদয়ের কথা শ্রেষ্ঠ অভিনেত্রী  পূর্ণিমা  হৃদয়ের কথা সাদিকা পারভিন পপি  বিদ্রোহী পদ্মা শ্রেষ্ঠ গীতিকার  কবির বকুল  হৃদয়ের কথা (গান - "যায় দিন") শ্রেষ্ঠ পুরুষ কণ্ঠশিল্পী  এস আই টুটুল  হৃদয়ের কথা (গান - "যায় দিন") শ্রেষ্ঠ নারী কণ্ঠশিল্পী  ইভা রহমান  হৃদয়ের কথা (গান - "হৃদয়ের কথা") শ্রেষ্ঠ কাহিনিকার  গীতালী হাসান  ও আমার ছেলে শ্রেষ্ঠ চিত্রনাট্যকার  মুশফিকুর রহমান গুলজার  বিন্দুর ছেলে শ্রেষ্ঠ সংলাপ রচয়িতা  আখতারুজ্জামান  আয়না  আজীবন সম্মাননা ২০০৬-২০০৭  সঙ্গীত: শাহনাজ রহমতুল্লাহ  সংস্কৃতি: ম. হামিদ  মিডিয়া: কাজী আবু জাফর সিদ্দিকী  চলচ্চিত্র: ফারুক  সমাজসেবা: হাসান আহমেদ চৌধুরী কিরণ  ক্রীড়া ভাষ্যকার: চৌধুরী জাফরউল্লাহ শারাফাত  সাংবাদিকতা  এস এম পারভেজ স্মৃতি পুরস্কার: মোহাম্মদ রফিকউজ্জামান  বেলায়েত হোসেন স্মৃতি পুরস্কার: মীর মহিউদ্দিন সোহান  আরও দেখুন  ৩১তম জাতীয় চলচ্চিত্র পুরস্কার (বাংলাদেশ)  ৯ম মেরিল-প্রথম আলো পুরস্কার  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:২০০৬-এর চলচ্চিত্র পুরস্কার
স্যার এডওয়ার্ড সিসিল জর্জ ক্যাডোগান, কেবিই, সিবি (১৫ নভেম্বর ১৮৮০ - ১৩ সেপ্টেম্বর ১৯৬২) ছিলেন একজন ব্রিটিশ, রক্ষণশীল রাজনীতিবিদ।  ক্যাডোগান ছিলেন ৫ম আর্ল ক্যাডোগান এবং তার স্ত্রী বিট্রিক্সের ছোট ছেলে, তার মাতামহ ছিলেন দ্বিতীয় আর্ল ক্রেভেন। তিনি ব্যারিস্টার হিসেবে প্রশিক্ষণ নেওয়ার আগে অক্সফোর্ডের ইটন এবং ব্যালিওল কলেজে পড়াশোনা করেছিলেন।  ১৯১১ থেকে ১৯২১ সাল পর্যন্ত তিনি হাউস অফ কমন্সের স্পিকার জেমস লোথারের সচিব ছিলেন এবং প্রথম বিশ্বযুদ্ধে সাফোক ইওম্যান্রিতে মেজর হিসেবেও লড়াই করেছিলেন। লোথার ১৯২১ সালে অবসর গ্রহণ করেন এবং ক্যাডোগানকে সেই বছরই সিবি পুরস্কার দেওয়া হয়। এক বছর পর তিনি ১৯২২ সালে রিডিংয়ের জন্য সংসদ সদস্য (এমপি) হিসেবে কমন্সে প্রবেশ করেন। পরবর্তীকালে তিনি ফিঞ্চলি এবং বোল্টনের আসনের প্রতিনিধিত্ব করেন এবং ১৯২৭ থেকে ১৯৩০ সাল পর্যন্ত ভারতীয় সংবিধিবদ্ধ কমিশনের সদস্য ছিলেন।  ক্যাডোগান দণ্ড সংস্কারে আগ্রহী ছিলেন, বিশেষ করে তরুণ অপরাধীদের সমস্যায়। তিনি একটি কমিটির সভাপতিত্ব করেন যা সর্বসম্মতিক্রমে চাবুকের শাস্তি (কারাগার ব্যতীত) বাতিল করার সুপারিশ করে, যা স্বরাষ্ট্র সচিব জেমস চুটার এড ১৯৪৮ সালের ফৌজদারি বিচার আইনে গৃহীত হয়েছিল। ১৯৩৯ সালে তিনি নাইট উপাধি লাভ করেন এবং দ্বিতীয় বিশ্বযুদ্ধের সময় তিনি আরএএফ-এর হয়ে যুদ্ধ করেছিলেন। তিনি ১৯৬২ সালে অবিবাহিত এবং নিঃসন্তান অবস্থায় মারা যান।   তথ্যসূত্র       বহিঃসংযোগ        বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:রাজকীয় বিমান বাহিনী কর্মকর্তা বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৬২-এ মৃত্যু বিষয়শ্রেণী:১৮৮০-এ জন্ম বিষয়শ্রেণী:ক্যাডোগান পরিবার বিষয়শ্রেণী:রিডিংয়ের যুক্তরাজ্যের সংসদ সদস্য
thumb|260px|  গোমূত্র ভারতে চিকিৎসার কাজে ব্যবহার করা হয়। একজন অসুস্থ ব্যক্তি গরুর পিঠে শুয়ে মলদ্বারে মুখ রেখেছে, যাতে এর মূত্র তার মুখের উপর পরে।  গোমূত্র হচ্ছে গরুর খাদ্য বিপাক প্রক্রিয়ায় উৎপাদিত তরল উপজাত। গোমূত্র ভারত, মায়ানমার, নেপাল ও নাইজেরিয়ায় ওষুধ হিসেবেও ব্যবহৃত হয়। যদিও গোমূত্র ও গোবর সার হিসেবে ভালো, কিন্তু বিশেষজ্ঞদের মত হচ্ছে, গোমূত্রে বিভিন্ন অসুখ ও ক্যান্সার আরোগ্যের দাবির কোনো বৈজ্ঞানিক ভিত্তি নাই।  দাবিকৃত উপকার ও ব্যবহার ধর্মীয় আনুষ্ঠানিকতায় ঔষধি পানীয় হিসেবে গোমূত্রের বিশেষ গুরুত্ব আছে বলে কিছু হিন্দু দাবি করে থাকেন। বলা হয়ে থাকে গোমূত্রের ছিটের আধ্যাত্মিক পরিচ্ছন্নতা গুণও রয়েছে।  ঐতিহ্যগতভাবে গবাদিপশু ভারতবর্ষে অত্যন্ত প্রয়োজনীয় গৃহাস্থলি সরঞ্জাম হিসেবে বিবেচিত হয়ে আসছে। এবং কিছু হিন্দু গরুকে পবিত্র হিসেবে এবং গো হত্যাকারীকে পাপী হিসেবে বিবেচনা করে আসছে। লোকজ ওষুধ thumb|260px| গোমূত্র প্রাচীন আয়ুর্বেদ ওষুধশাস্ত্রে গোমূত্র চিকিৎসার জন্য ব্যবহারের চেষ্টা করা হয়েছিলো। গর্ভবতী গরুর মূত্রের বিশেষ গুরুত্ব আছে বলে মনে করা হয়; এটিতে বিশেষ হরমোন এবং খনিজ রয়েছে বলে দাবি করা হচ্ছে।  আয়ুর্বেদের মতে, গোমুত্র (গরুর প্রস্রাব) কুষ্ঠরোগ, জ্বর, পেপটিক আলসার, যকৃতের অসুস্থতা, কিডনির ব্যাধি, হাঁপানি, নির্দিষ্ট অ্যালার্জি, সোরিয়াসিস, রক্তস্বল্পতা, এমনকি ক্যান্সারের মতো অসুখ ও ত্বকের সমস্যাও নিরাময় করতে পারে। ভারতের বৃহত্তম আয়ুর্বেদিক সংস্থা পাতঞ্জলি আয়ুর্বেদ প্রস্রাব ভিত্তিক পণ্য বিক্রি করে।  গোমূত্র মিয়ানমার এবং নাইজেরিয়ার লোকজ ওষুধ হিসাবেও ব্যবহৃত হয়। নাইজেরিয়ায়, তামাক , রসুন, লেবু, তুলসীর রস, খনিজ লবণ এবং গরুর প্রস্রাবের মিশ্রণ বাচ্চাদের খিঁচুনির চিকিৎসার জন্য ব্যবহার করা হয়। এর ফলে শ্বাসকষ্টে আক্রান্ত হয়ে বেশ কয়েকটি শিশু মারাও গিয়েছিল।  মেঝে পরিষ্কারক হিসাবে ভারতের হলি কাউ ফাউন্ডেশন নামে একটি সংস্থা গৌনাইল নামে একটি মেঝে পরিষ্কারের তরল বাজারজাত করে। মানেকা গান্ধী (ভারতের নারী ও শিশু উন্নয়ন মন্ত্রী) সরকারী অফিসে ফিনাইলের পরিবর্তে মেঝে পরিষ্কারক হিসেবে গৌনাইল ব্যবহারের প্রস্তাব করেছিলেন। ২০১৫ এর মে -তে, রাজেন্দ্র সিং রাঠোর, রআজস্থানের মেডিকেল ও স্বাস্থ্য প্রতিমন্ত্রী জালোরে  রূপির একটি গোমূত্র শোধনাগার উদ্বোধন করে।  পার্থভীমদা গো ফার্মা প্রাইভেট লিমিটেড এটি নির্মাণ করে এবং তারা গোক্লিনার নামে একটি মেঝে পরিষ্কারকও উৎপাদন করে।  জৈব চাষে thumb|260px| জীবমূত্র রাখার পাত্র  গোমুত্র ধান উৎপাদনের জন্য সার হিসাবে ব্যবহৃত হয় । Jeevamrutha নামে একটি সার গাভী প্রস্রাব, গোবর , গুড় , ডাল এবং আটার  মিশ্রণ থেকে তৈরি করা হয়।  তথ্যসূত্র  বহিঃসংযোগ  বিষয়শ্রেণী:গরু বিষয়শ্রেণী:জৈবিক বর্জ্য বিষয়শ্রেণী:আয়ুর্বেদিক ওষুধ বিষয়শ্রেণী:মূত্র
হাসবারা ( hasbará, "বর্ণনা করা") হলো ইসরাইল কর্তৃক পরিচালিত একটি প্রচারণা মাধ্যম।  এর মাধ্যমে ইসরাইলের ইতিবাচক বিভিন্ন দিক নিয়ে প্রচারণা চালানো হয়।  হাসবারা এই হিব্রু শব্দটির শাব্দিক অর্থ হলো, বর্ণনা করা।   "known by the prosaic Hebrew term 'hasbara,' ('explanation')" কিন্তু ইসরাইলি সরকার এবং সরকারের সমর্থকেরা এই শব্দটিকে ব্যবহার করে, ইসরাইল বিরোধী প্রচারমাধ্যমগুলোকে মোকাবেলা করার সরকারি নীতি ও পদ্ধতি বোঝানোর জন্য।  হাসবারার শাব্দিক অর্থ বর্ণনা করা হলেও শব্দটি "প্রোপাগান্ডা চালানো"-এর অর্থেও ব্যবহার হয়। Propaganda and mass persuasion: a historical encyclopedia, 1500 to the present By Nicholas John Cull, David Holbrook Culbert, David Welch, ABC-Clio (2003), , page 191"Israel admits it has an image problem" , The National, March 16, 2010  শব্দ বিশ্লেষণ  হাসবারার আক্ষরিক অর্থ হলো, বর্ণনা করা, ব্যাখ্যা করা।  তবে বর্তমানের শব্দটি যে অর্থে ব্যবহার হচ্ছে, তা নিয়ে বিতর্ক আছে।  ইসরাইলি কূটনীতিক গিডন মেইর বলেন, ইংরেজি কিংবা অন্য কোন ভাষায় হাসবারা শব্দটির যথার্থ এবং সঠিক প্রতিশব্দ নেই।  তিনি এটিকে "পাবলিক ডিপ্লোমেসি" দিয়ে ব্যাখ্যা করেন।   ইতিহাস   পদ্ধতি   আরো দেখুন   তথ্যসূত্র    বহিঃসংযোগ   বিষয়শ্রেণী:জনসংযোগ বিষয়শ্রেণী:ইসরায়েল
thumb|১৯০৪ সালের চকবাজারচকবাজার পুরান ঢাকার চকবাজার থানা অংশে অবস্থিত। একটি জনপ্রিয় বাজার। রমজান মাসে এখানে রকমারি ইফতারের পশরা বসে। কাবাবের কথা আসলেই চকবাজারের নামটিও আসবে। চকবাজারের কাবাব খুব বিখ্যাত। ঢাকার পুরানো বাজারগুলির মধ্যে চকবাজার অন্যতম। হরেক রকম মিষ্টিজাতীয় খাদ্য দ্রব্যাদি নিয়ে দোকান খুলে বসেন দোকানীরা, পণির ও কাঁচা গোল্লারও আধিক্য দেখা যায় এই চকবাজারে। সর্বদাই ব্যস্তময় সময় পাড়ি দিয়ে চলেছে পুরান ঢাকার ঐতিহ্যবাহী এই চকবাজারটি।  চকবাজার বর্তমানে সারা বাংলাদেশের পাইকারী বিক্রেতাদের নির্ভরযোগ্য স্থান। সকল ধরনের পাইকারি মালামাল চকবাজারের সকল রাস্তা, বাড়ি, মার্কেটজুরে রয়েছে। যেমনঃ প্রসাধনী, কাপড়, খেলনা, নিত্য ব্যবহার‍ সামগ্রী, বেকারী প্রণ্য।  শিল্প কারখানার কাচামাল। যেমনঃ কেমিক্যাল, মেডিকেল সামগ্রি, হালকা মেশিনারিজ ইত্যাদি।  প্লাস্টিক সামগ্রী, ভোগ্য পন্য সহ অসংখ্য পন্যের বিশাল পাইকারি বাজার।  বন্ধের দিনঃ সরকারি বিধি অনুযায়ী শুক্রবার সারা দিন ও শনিবার অর্ধদিবস বন্ধ থাকে।   তবে শনিবার অনেকেই সকাল থেকেই দোকানপাট খুলে থাকে।  সপ্তাহের অন্যান্য দিন ভোর থেকে সন্ধ্যা ৮ পর্যন্ত খোলা রাখার সরকারি নির্দেশ থাকলেও পাইকারী বাজারগুলো গভীর রাত পর্যন্তও খোলা থাকে।   ইতিহাস  মুঘল আমলে চকবাজারের পত্তন হয়। মুঘল আমলে সেনাপতি মানসিংহ পূর্ববঙ্গে এসেছিলেন বিদ্রোহ দমন করতে। ১৬০২ সালে তিনি ভাওয়াল থেকে সদর দফতর স্থানান্তর করেছিলেন বর্তমান কেন্দ্রীয় কারাগারের জায়গায়। সেখানেই মুঘল দুর্গ স্থাপিত হয়েছিল। মুঘল দুর্গের পাশেই গড়ে উঠে চকবাজার।মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত সংস্করণ, জুলাই ২০০৮, অনন্যা প্রকাশনী, ঢাকা, পৃষ্ঠা ৭৫,   তবে একসময় এই চকবাজারকে বহুলোক চৌক বন্দর নামে ডাকতেন। মানসিংহের আমল থেকে চকবাজার যাত্রা শুরু করলেও এটি পূর্ণতা লাভ করেছিল মুর্শীদকুলি খাঁর সময়ে। মুর্শিদ কুলি খাঁর পর ওয়াল্টার সাহেব নতুন করে চকবাজার তৈরি করেন। সে সময় তিনি কোমর পর্যন্ত উঁচু দেওয়াল দিয়ে চকবাজার ঘিরে দিয়েছিলেন এবং বাজারে প্রবেশের জন্য ১৬ টি গেট করে দিয়েছিলেন। নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৩০৮-৩০৯ এখানে বিশিষ্ঠ ওলী হযরত হাফিয আহমদ জৌনপুরী (রহ) এর  সংযোগ=https://en.wikipedia.org/wiki/File:Bibi_Mariam_Cannon.jpg|থাম্ব|১৮৮৫ সালে চকবাজারে বিবি মরিয়ম কামান মাযার রয়েছে। ১৮৯৯ সালের ২৬ জানুয়ারি ঢাকার সদরঘাটে তার মৃত্যু হয়। চকবাজার শাহী জামে মসজিদের দক্ষিণ পার্শ্বে তার মাযার অবস্থিত।  ইফতারের জন্য চকবাজারের বিশেষ সুনাম রয়েছে। বিশ শতকের গোড়ার দিকে যেমন, এখনও তেমনি রমজানে ইফতারীর সময় চকবাজারে প্রচন্ড ভিড় হয়। thumb|চকবাজারের ছোলাভুনা  স্থিরচিত্র   তথ্যসূত্র   বিষয়শ্রেণী:ঢাকার পাড়া বিষয়শ্রেণী:বাংলাদেশের হাটবাজার বিষয়শ্রেণী:বাংলাদেশের অর্থনৈতিক ইতিহাস বিষয়শ্রেণী:পুরান ঢাকা বিষয়শ্রেণী:ঢাকার অর্থনীতি বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকা জেলার দর্শনীয় স্থান
ট্রেভিয়ান অ্যান্টনি সুসা (, ; জন্ম: ১৯ সেপ্টেম্বর ২০০১; ট্রেভিয়ান সুসা নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্সের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, সুসা মার্কিন যুক্তরাষ্ট্র অনূর্ধ্ব-২০ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছেন।  প্রারম্ভিক জীবন ট্রেভিয়ান অ্যান্টনি সুসা ২০০১ সালের ১৯শে সেপ্টেম্বর তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুসা মার্কিন যুক্তরাষ্ট্র অনূর্ধ্ব-২০ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৯ সালের ৯ই সেপ্টেম্বর তারিখে তিনি  মার্কিন যুক্তরাষ্ট্র অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:হামবুর্গার স্পোর্টস ক্লাবের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:পর্তুগিজ বংশোদ্ভূত মার্কিন ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড়
ওন্দা থানা মহাবিদ্যালয় হল পশ্চিমবঙ্গের বাঁকুড়া জেলার মুড়াকাটায় অবস্থিত একটি সাধারণ ডিগ্রি কলেজ। এই কলেজে কলা বিভাগে স্নাতক পাঠক্রম চালু রয়েছে। ২০০৭ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।  ওন্দা থানা মহাবিদ্যালয়ের বিভাগগুলি হল: বাংলা, ইংরেজি, ইতিহাস, দর্শন, সংস্কৃত, শিক্ষাবিজ্ঞান, ভূগোল, শারীরশিক্ষা ও রাষ্ট্রবিজ্ঞান।   তথ্যসূত্র   বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:২০০৭-এ পশ্চিমবঙ্গে প্রতিষ্ঠিত বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
ভেজা বিড়াল শহীদুল ইসলাম খোকন রচিত, প্রযোজিত ও পরিচালিত ২০০১ সালের বাংলাদেশী মারপিটধর্মী নাট্য চলচ্চিত্র। এতে শ্রেষ্ঠাংশে অভিনয় করেছেন মান্না, মৌসুমী, সিমলা, ও রাজীব।  চলচ্চিত্রটি ২০০১ সালের ১৮ই মে মুক্তি পায় এবং ব্যবসাসফল হয়। এই চলচ্চিত্রে অভিনয়ের জন্য মৌসুমী ও রাজীব ২৩তম বাচসাস পুরস্কারে যথাক্রমে শ্রেষ্ঠ অভিনেত্রী ও শ্রেষ্ঠ খল অভিনেতার পুরস্কার অর্জন করেন।  অভিনয়শিল্পীদল  মান্না  মৌসুমী  সিমলা  রাজীব  খলিল  আনোয়ারা  এটিএম শামসুজ্জামান  রাশেদা চৌধুরী  সাংকো পাঞ্জা  নাগমা  জাহানারা ভূইয়া  আমিন খান  সঙ্গীত চলচ্চিত্রটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী ও মিল্টন খন্দকার। গানে কণ্ঠ দিয়েছেন সৈয়দ আব্দুল হাদী, এন্ড্রু কিশোর, ডলি সায়ন্তনী ও আসমা দেবযানী।  পুরস্কার ও মনোনয়ন পুরস্কারবিভাগমনোনীতফলাফলসূত্র ২৩তম বাচসাস পুরস্কার শ্রেষ্ঠ অভিনেত্রী মৌসুমী rowspan=2   শ্রেষ্ঠ খল অভিনেতা রাজীব ৪র্থ মেরিল-প্রথম আলো পুরস্কার সেরা চলচ্চিত্র অভিনেত্রী মৌসুমী     তথ্যসূত্র  গ্রন্থপঞ্জি    বহিঃসংযোগ     বিষয়শ্রেণী:২০০১-এর চলচ্চিত্র বিষয়শ্রেণী:২০০১-এর মারপিটধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী নাট্য চলচ্চিত্র বিষয়শ্রেণী:শহীদুল ইসলাম খোকন পরিচালিত চলচ্চিত্র বিষয়শ্রেণী:শহীদুল ইসলাম খোকনের চিত্রনাট্য সংবলিত চলচ্চিত্র বিষয়শ্রেণী:আলম খান সুরারোপিত চলচ্চিত্র
thumb|হেদভা হারেচাভি  হেদভা হারেচাভি, ইসরায়েলি কবি ও শিল্পী। তিনি ১৯৪১ সালে ইসরায়েলের অন্যতম প্রাচীন কিবুতজিম দেগানিয়া বেতে জন্মগ্রহণ করেন। Burnshaw, Stanley, et al. (eds.) The Modern Hebrew poem itself, p.260-61 (2002) ()  তার ইলিশা নামে একটি সন্তান ছিল, যিনি অল্প বয়সে মারা যান। হেদভা তার জীবনের বেশিরভাগ সময় জেরুসালেমে কাটিয়েছেন।   হেদভা জেরুসালেমের বেজালেল একাডেমি অফ আর্টের থেকে স্নাতক হন। তার শিল্পকর্মগুলি ইসরায়েলে একক ব্যক্তির প্রদর্শনীতে এবং ইসরায়েল ও বিদেশে অনেক দলবদ্ধ প্রদর্শনীতে প্রদর্শিত হয়েছে।  হিব্রু দৈনিক আল হামিশমারে (১৯৬৭) প্রকাশিত তার প্রথম কবিতাগুলি বিশিষ্ট হিব্রু কবি লিয়া গোল্ডবার্গ (১৯১৭-১৯৭০) প্রকাশের জন্য জমা দিয়েছিলেন। লিয়া গোল্ডবার্গ পরবর্তীকালে হেদভার হিব্রু কবিতার প্রথম বই কি হু মেলেচ (কারণ তিনি একজন রাজা), ১৯৭৪ সালে প্রকাশের জন্য নির্বাচন ও প্রস্তুত করেন, যা র‍্যাচেল নিউম্যান কবিতা পুরস্কার লাভ করে। তার কবিতা ইংরেজি, আরবি, রাশিয়ান ও জার্মান সহ অনেক ভাষায় অনুবাদ করা হয়েছে  এবং অসংখ্য প্রকাশনা ও কাব্যগ্রন্থে প্রকাশিত হয়েছে।  তার কবিতার প্রধান সংকলন, আ বার্ড দ্যাট ইজ ইনসাইড স্ট্যান্ডস আউটসাইড: পোয়েমস,  ১৯৬২-২০০৮ ২০০৯ সালের ইসরায়েলের হিব্রু কবিতার দুইটি প্রধান প্রকাশক কিবুতজ হা মিউচাদ Hakibbutz HaMeuchad ও জেরুজালেমের বিয়ালিক ইনস্টিটিউট দ্বারা প্রকাশিত হয়েছিল। তার সবচেয়ে সাম্প্রতিক বই, রানা, ২০১৪ সালে কিবুতজ হা মিউচাদ প্রকাশক দ্বারা প্রকাশিত হয়। Hakibbutz HaMeuchad  তিনি পুনরাবৃত্তিতে ভারী কবিতা লেখার জন্য পরিচিত, যার অর্থ পাঠক শুনছে না, তার আবেগকে আরও বাড়িয়ে তুলছে।  তাকে কবিতার নারীবাদী আন্দোলনের অংশ হিসেবে বিবেচনা করা হয়, প্রাচীন হিব্রু গ্রন্থের ভাষাতত্ত্ব গ্রহণ করে এবং সেগুলি তার কবিতার অনুপ্রেরণা হিসেবে ব্যবহার করে।   তিনি প্রধানত জলরঙে আঁকেন।  হেদভা কবিতার জন্য বেশ কয়েকটি পুরস্কার জিতেছেন, তার মধ্যে ১৯৮২ সালে ও ১৯৯৩ সালে কবিতার জন্য প্রধানমন্ত্রী পুরস্কার; এবং ২০১০ সালে কবিতার জন্য মর্যাদাপূর্ণ ইয়েহুদা আমিচাই পুরস্কার রয়েছে। তাকে মহান ইসরায়েলি মহিলা কবিদের একজন বলে মনে করা হয়।   পুরস্কার  হেদভা হারেচাভি হলেন ইসরায়েলের অন্যতম মহিলা কবি। তিনি কবিতা লেখার জন্য বহু পুরস্কার লাভ করেছেন। তার পুরস্কারসমূহের মধ্যে রাচেল নিউম্যান পুরস্কার থেকে শুরু করে বিয়ালিক পুরস্কার রয়েছে। তিনি দু'বার হিব্রু লেখকদের জন্য লেভি ইশকল প্রধানমন্ত্রীর পুরস্কার লাভ করেছেন। তার প্রাপ্ত পুরস্কারগুলি নিচে তালিকা আকারে প্রকাশ করা হল -     কি হু মেলেচ-এর জন্য রাচেল নিউম্যান পুরস্কার (কারণ তিনি একজন রাজা, ১৯৭৪)  হিব্রু লেখকদের জন্য লেভি ইশকল প্রধানমন্ত্রীর পুরস্কার, ১৯৮২ ও ১৯৯২।  ইয়েহুদা আমিহাই পুরস্কার, ২০১০।  রামাত গাণ পুরস্কার, ২০১১।  কবিতার জন্য আকুম পুরস্কার, ২০১৩  হিব্রু সাহিত্যের জন্য বিয়ালিক পুরস্কার, ২০১৪  তথ্যসূত্র  বহিঃসংযোগ  Poetryinternationalweb.org   הבלוג של חדוה הרכבי באתר "בננות"  שירשת: http://www.snunit.k12.il/shireshet/mainhed.html  http://www.bac.org.il/ContentPage.aspx?id=1071  বিষয়শ্রেণী:ইসরায়েলি নারীবাদী বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসরায়েলি নারী কবি বিষয়শ্রেণী:ইসরায়েলি কবি
থাম্ব|322x322পিক্সেল| সাক্রামেন্টো, সিএ-তে ক্যালিফোর্নিয়া শিক্ষা বিভাগের সামন। ২০১৬ এবং ২০১৭ সালে, ক্যালিফোর্নিয়া মাধ্যমিক স্কুলের পাঠ্যপুস্তকগুলোতে দক্ষিণ এশিয়া সম্পর্কিত বিষয়গুলি যেভাবে উপস্থাপন করা হয়েছিল, তা নিয়ে তীব্র বিতর্ক সৃষ্টি হয়। যা মূলত ২০০৫ থেকে ২০০৯ সালের মধ্যে সংঘটিত বিতর্কের একটি ধারাবাহিক অংশ ছিল। এই নতুন বিতর্কগুলি বিভিন্ন ধর্মীয় গোষ্ঠী কর্তৃক উপস্থাপিত হয়েছিল যারা ২০০৯ সালের পরিবর্তনগুলিকে ভুল বলে আখ্যায়িত করেছিল বা রাজনৈতিক এজেন্ডার বাস্তবায়ন বলেছিল৷ ক্যালিফোর্নিয়া ডিপার্টমেন্ট অফ এডুকেশন ইতিহাস এবং সামাজিক বিজ্ঞান পাঠ্যক্রমের কাঠামো হালনাগাদ করার জন্য একটি সর্বজনীন প্রক্রিয়া হাতে নেয়, যাতে প্রকাশক কর্তৃক শিক্ষার্থীদের জন্য মানসম্মত পাঠ্যপুস্তকগুলিকে দিকনির্দেশনা দিতে  সহায়ক হয়। ২০১৬ থেকে শুরু করে, গোষ্ঠীগুলি পুনঃমূল্যায়ন করার জন্য দক্ষিণ এশিয়া, ভারত, হিন্দু ধর্ম, শিখ ধর্ম, দলিত, মুসলমান, রবিদাসিয়াস, সিন্ধু উপত্যকা সভ্যতা, এবং নারীর অধিকার সম্পর্কিত ইতিহাস পাঠ্যবই পাঠায় যা ক্যালিফোর্নিয়ার ৬ষ্ঠ ও ৭ম শ্রেণির ইতিহাস এবং সামাজিক বিজ্ঞান পাঠ্যপুস্তকে পড়ানো হয়। শিক্ষা বিভাগ ২০১৭ সালে বিষয়গুলির উপর চূড়ান্ত সিদ্ধান্ত গ্রহণ করে, যেখানে বর্ণ প্রথার বিষয়বস্তুকে পাঠ্য বইয়ে রেখে সহ অন্যান্য অনেক সিদ্ধান্তের সাথে সমস্ত ঐতিহাসিক দক্ষিণ এশিয়াকে ভারত হিসাবে উল্লেখ করা হয়। ভারত ও দক্ষিণ এশিয়া thumb|ক্যালিফোর্নিয়া ডিপার্টমেন্ট অফ এডুকেশনের সীলমোহর  বিতর্ক  স্ক্রোল এর তথ্য অনুসারে, সাউথ এশিয়া ফ্যাকাল্টি গ্রুপ ৯৩টি জায়গার মধ্যে ২৪টিতে "ইন্ডিয়া" শব্দটিকে "দক্ষিণ এশিয়া" শব্দ দিয়ে প্রতিস্থাপন করার অনুরোধ জানিয়ে একটি খসড়া জমা দেয় যেখানে পাঠ্যক্রম কাঠামোতে আগে ঐতিহাসিক "ভারত" এর উল্লেখ ছিল। তাদের আবেদন পত্র থেকে প্রাপ্ত কোয়ার্টজের সারাংশ অনুসারে, তারা যুক্তি দিয়েছিল যে "প্রাচীন ভারত হিসেবে উল্লেখিত কিছু এলাকা এখন আফগানিস্তান, পাকিস্তান বা বাংলাদেশের অংশ"।  হিন্দু আমেরিকান ফাউন্ডেশনের মত গোষ্ঠীগুলো "দক্ষিণ এশিয়া" শব্দটি ব্যবহার করার তীব্র বিরোধিতা করে, এবং "ডোন্ট ইরেজ ইন্ডিয়া" নামে সোশ্যাল মিডিয়া ক্যাম্পেইন চালু করে। তারা "স্কলারস ফর পিপল" নামে একদল শিক্ষাবিদ কর্তৃক সমর্থনপুষ্ট ছিল," যারা একটি অনলাইন পিটিশন চালু করে ২৫,০০০ এরও বেশি স্বাক্ষর আদায় করে নেয়।  ফলাফল  ক্যালিফোর্নিয়া ডিপার্টমেন্ট অফ এডুকেশনের ইনস্ট্রাকশনাল কোয়ালিটি কমিশন অবশেষে পাঠ্যক্রম কাঠামোর মধ্যে প্রতিটি জায়গায় "ভারত" শব্দটি ব্যবহার করার সিদ্ধান্ত নেয়।   তথ্যসূত্র   বিষয়শ্রেণী:ভারতের ইতিহাস লিখন বিষয়শ্রেণী:ইসলাম সম্পর্কিত বিতর্ক বিষয়শ্রেণী:হিন্দুধর্ম সম্পর্কিত বিতর্ক বিষয়শ্রেণী:মার্কিন যুক্তরাষ্ট্রে শিক্ষা বিতর্ক
টকা ()   হচ্ছে অসমে প্রচলিত বাদ্যযন্ত্র সমূহের মধ্যে অতি পরিচিত বাদ্যযন্ত্র। টকা বিহুর অপরিহার্য্য বাদ্যযন্ত্র। টকার ব্যবহার সহজসুলভ। প্রাথমিক অবস্থায় হাতবাজিয়ে বিহুগান গাওয়া হত কালক্রমে হাতবাজানোর ছন্দে টকার উৎপত্তি হয়েছে।।    ব্যবহার সহজ নির্মাণ ও ব্যবহার প্রনালীর জন্য টকা অসমে সহজসুলভ বাদ্যযন্ত্র। অসমের গাভরু বিহুর মুখ্য বাদ্যযন্ত্র হচ্ছে টকা। সেইজন্য কোন কোন ক্ষেত্রে এই বিহু টকা বিহু নামেও পরিচিত। জেং বিহুর মুখ্য বাদ্যযন্ত্র হচ্ছে টকা, সুতুলী ও   গগনা।।  টকার বিভিন্ন প্রকার টকা বাঁশ দ্বারা নির্মিত সরল যন্ত্র। অসমীয়া বাদ্যযন্ত্রে ব্যবহৃত টকার মোট তিনটি প্রকার দেখা যায়। যেমন-: পাতি টকা বা হাত টকা বর টকা বা মাটি টকা জেং টকা বা ধুতং তথ্যসূত্র  বিষয়শ্রেণী:আসামের সঙ্গীত বিষয়শ্রেণী:ভারতীয় বাদ্যযন্ত্র
হারুন মুসা কামারা (, ; জন্ম: ১ জানুয়ারি ১৯৯৮; হারুন কামারা নামে সুপরিচিত) হলেন একজন সৌদি–গিনিয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  ২০১৮ সালে, হারুন সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।  প্রারম্ভিক জীবন হারুন মুসা কামারা ১৯৯৮ সালের ১লা জানুয়ারি তারিখে গিনির কোনাক্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হারুন সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ৩ বছরে ৫ ম্যাচে অংশগ্রহণ করে ৩টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০১৮  ৪  ০ ২০১৯  ৫  ০ ২০২২  ১  ০ ২০২৩  ১  ০ সর্বমোট  ১১  ০  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:সৌদি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:এশিয়ান গেমসে সৌদি আরবের প্রতিযোগী বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:আল কাদসিয়াহ ফুটবল ক্লাবের খেলোয়াড়